Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Täna hommikul puhkesid teist päeva järjest kokkupõrked
Palestiina moslemite ja Iisraeli julgeolekujõudude vahel.
Põhja-Iisraelis plahvatas kaks
Süüria lahinguist äraeksinud raketti.
Venemaa president Putin nimetas USA toetust Süüria mässulistele
illegaalseks ja ebaefektiivseks.
Täna hommikul puhkesid teist päeva järjest kokkupõrked
Palestiina moslemite ja Iisraeli julgeolekujõudude vahel.
Palestiina noorukid barrikadeerusid al-Aqsa mošeesse Templimäel,
mille sissepääsu nad olid külastajaile blokeerinud.
Hüüdes 'Jumal on suur' ehk araabia keeli 'Allah hu Akbar',
loopisid nad politsei pihta kive ja ilutulestikurakette.
Politsei vastas märulikontrolli- meetmetega. Keegi viga ei saanud.
Põhja-Iisraelis plahvatas kaks
Süüria lahinguist äraeksinud raketti.
Raketid maandusid Põhja-Golanil,
avaalal Iisraeli poolel piiri,
tekitamata purustusi ja vigastusi.
Vastuseks raketitulele ütles IDF,
et suurtükivägi ründas kaht Süüria armee posti Süüria Golanil.
IDF avalduse teatel ei luba Iisrael oma suveräänsuse rikkumist
ja peab Süüria armeed vastutavaks
iga Süüriast lähtuva agressiooni eest.
Venemaa kasvavast sekkumisest Süürias -
Jeruusalemma allikate teatel
mõistab Venemaa Iisraeli julgeoleku- nõudeid seoses Süüria kodusõjaga.
Väidetavalt algas dialoog Moskvaga
Vene vägede ja Iisraeli hävitajate kokkupõrgete vältimiseks Süürias
kaua aega enne peaminister Netanyahu Moskva-visiiti.
Ametnike hinnangul viib Venemaa kasvav sekkumine Süürias
märkimisväärse lahingute levimiseni.
Iisraeli vaenlane Liibanonis, Süüria presidendi liitlane Hezbollah,
tervitas Vene sõjaväe kogunemist sõjast räsitud riiki.
Hezbollah' juhi Nasrallah' sõnul
sundis USA juhitud kampaania nurjumine Islamiriigi vastu
Moskvat tegutsema.
Süürias Assadi vägede kõrval võitleva Iraani käepikenduse Hezbollah teatel
on igasugune väline sekkumine sunni militantide vastu tervitatav.
Tervitame mis tahes jõudu,
kes sekkub ja toetab Süüria rinnet.
Oma osalusega annab ta oma panuse
Süüriat ja regiooni ähvardavate ohtude tagasi tõrjumisele.
USA rahvusvahelisel koalitsioonil ei õnnestunud Daeshit hävitada.
See oli üks põhjusi,
mis sundis Venemaad kohale tulema ja otseselt sekkuma.
Šiiitliku Hezbollah juhi sõnul
pole Damaskus Venemaalt veel maavägede sekkumist palunud,
kuid see olevat vaid aja küsimus.
Venemaa president Putin nimetas USA toetust Süüria mässulistele
illegaalseks ja ebaefektiivseks.
Venemaa aga toetavat üksnes legaalseid valitsusstruktuure.
Minu meelest on sõjaline toetus illegaalsetele struktuuridele
vastuolus kaasaegse rahvusvahelise õiguse ja ÜRO hartaga.
Meie toetame üksnes seaduslikke valitsusstruktuure.
Süürias on vaid üks tavaline, seaduslik armee -
Süüria presidendi Assadi armee,
kes võitleb mõningate rahvusvaheliste partnerite meelest
opositsiooniga, kuid tegelikult, reaalses elus,
võitleb Assadi armee terrorirühmitustega.
Kasvava sekkumise kohta Süürias ütles Putin,
et Venemaa käitumine on täiesti legaalne.
Antud juhul tegeleme Süüria valitsuse palvega
anda sõjalis-tehnilist abi.
Teeme seda täiesti legaalsete rahvusvaheliste lepingute raames.
Mis puudutab meie kohalolu Süürias, siis alates tänasest toimub see
Süüria valitsuse varustamise vormis relvadega,
personali väljaõppe ja humanitaarabiga süürlastele.
USA välisminister Kerry näeb sel nädalal võimalust progressiks
seoses Süüria sõja lõpetamisega,
mis on ÜRO andmeil nõudnud 240 000 inimelu.
Ta kohtub ÜRO Peaassamblee raames Iraani välisministri Zarifiga.
Lääne ametnike sõnul tahab Kerry käivitada uue algatuse
poliitilise lahenduse leidmiseks Süüria konfliktile,
mis on muutunud pakiliseks
seoses Vene vägede saabumisega president Assadi toetuseks
ja Euroopasse levinud põgenikekriisiga.
Näen suurt võimalust, et mitmel riigil on käesoleval nädalal oluline roll
mõningate raskete küsimuste lahendamisel Lähis-Idas.
Peame jõudma rahuni
ja leidma tee edasi nii Süürias, Jeemenis kui kogu regioonis.
Arvan, et sel nädalal on võimalusi kõnelustel edusamme teha.
Iraani ja USA välisministrite kohtumisel lubas Zarif teha tööd,
kindlustamaks Iraani ja P5+1 vahel
(USA, Venemaa, Hiina, Prantsusmaa Inglismaa ja Saksamaa)
sõlmitud tuumalepe võimalikult kiiresti jõustataks.
Keskendume kohtumisel tuumaleppe tegevusplaani jõustamisele.
Alustasime seda projekti koos ja loodame,
et selle täieliku, heausulise jõustamisega
suudame veidi vähendada meie vahel aastaid valitsenud usaldamatust.
Saksamaa kantsler Angela Merkel kohtus ÜRO Peaassamblee raames
Palestiina presidendi Abbasiga.
Abbas peaks esinema riigijuhtide igaaastasel istungjärgul
kolmapäeval ja osalema seejärel Palestiina lipu heiskamistseremoonial
ÜRO peakorteris. USA ja Iisrael olid selle käigu vastu.
ÜRO Peaassamblee kiitis heaks vastava Palestiina resolutsiooni,
mis vihastas Iisraeli,
kuna palestiinlaste sõnul on see samm ÜRO täisliikmelisuse suunas.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Kõigile meie vaatajaile soovime Lehtmajade püha puhul -
Häid pühi!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri